NORAKSTS

|  |  |
| --- | --- |
| 18.06.2020. | Nr.11/5 |

###### GROZĪJUMI JELGAVAS PILSĒTAS DOMES 2019.GADA 26.SEPTEMBRA LĒMUMĀ NR. 12/7 “PROJEKTA “JELGAVAS PILSĒTAS PAŠVALDĪBAS IZGLĪTĪBAS IESTĀDES ”JELGAVAS TEHNOLOĢIJU VIDUSSKOLA” ENERGOEFEKTIVITĀTES PAAUGSTINĀŠANA” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr. 5/5 “Jelgavas pilsētas attīstības programmas 2014.-2020. gadam apstiprināšana”), izsludināto projektu konkursu darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo resursu izmantošanu pašvaldību ēkās” pirmās projektu iesniegumu atlases kārtu “Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās”, Jelgavas pilsētas domes priekšsēdētāja 2019.gada 20.decembra lēmumu Nr. 2-18/1275 “Par projekta iesnieguma Nr. 4.2.2.0/19/I/007 apstiprināšanu ar nosacījumu”, kurā precizētā projekta iesnieguma iesniegšanas termiņš ir noteikts 2020.gada 30.jūnijs un, pamatojoties uz būvprojekta “Jelgavas Tehnoloģiju vidusskolas ēkas pārbūve Meiju ceļā 9, Jelgavā” ekonomisko daļu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2019.gada 26.septembra lēmumā Nr.12/7 “Projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” iesnieguma iesniegšana” (turpmāk – lēmums) šādus grozījumus:

1. Aizstāt lēmuma 1.punktā:
	1. skaitli “647 124,71” ar skaitli “4 145 647,52”;
	2. skaitli “72 801,53” ar skaitli “3 650 597,12”;
2. Svītrot lēmuma 2.1. punktu;
3. Aizstāt lēmuma 2.2.punktā skaitli “347 124,71” ar skaitli “2 000 000,00”;
4. Papildināt lēmumu ar 2.3.punktu šādā redakcijā:

“2.3. 2022.gadā – 1 650 597,12 *euro*”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 18.jūnijā